พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข๒๓๐ สายถนนวงแหวนรอบเมืองขอนแก่นที่บ้านโนนตุ่นและเพื่อขยายทางหลวงแผ่นดินหมายเลข ๒๐๙สายต่อเขตเทศบาลนครขอนแก่นควบคุม ยางตลาดที่บ้านพรมนิมิตรบ้านเชียงยืน และบ้านไทยเจริญพ.ศ.๒๕๔๗ ภูมิพลอดุลยเดชป.ร.ให้ไว้ณ วันที่ ๒๘ กันยายน พ.ศ. ๒๕๔๗เป็นปีที่๕๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข ๒๓๐ สายถนนวงแหวนรอบเมืองขอนแก่น ที่บ้านโนนตุ่นและเพื่อขยายทางหลวงแผ่นดินหมายเลข ๒๐๙ สายต่อเขตเทศบาลนครขอนแก่นควบคุม ยางตลาด ที่บ้านพรมนิมิตร บ้านเชียงยืนและบ้านไทยเจริญ ในท้องที่อำเภอเมืองขอนแก่นจังหวัดขอนแก่น อำเภอเชียงยืน จังหวัดมหาสารคาม และอำเภอยางตลาด จังหวัดกาฬสินธุ์อาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย กับมาตรา ๕ วรรคสาม และมาตรา ๖แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๙ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๖๘วรรคหนึ่ง แห่งพระราชบัญญัติทางหลวง พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๙ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข ๒๓๐ สายถนนวงแหวนรอบเมืองขอนแก่น ที่บ้านโนนตุ่นและเพื่อขยายทางหลวงแผ่นดินหมายเลข ๒๐๙ สายต่อเขตเทศบาลนครขอนแก่นควบคุม ยางตลาด ที่บ้านพรมนิมิตร บ้านเชียงยืน และบ้านไทยเจริญ พ.ศ. ๒๕๔๗มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓พระราชกฤษฎีกานี้ให้ใช้บังคับได้มีกำหนดสี่ปีมาตรา ๔ให้อธิบดีกรมทางหลวงเป็นเจ้าหน้าที่เวนคืนตามพระราชกฤษฎีกานี้มาตรา๕ เขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข ๒๓๐ สายถนนวงแหวนรอบเมืองขอนแก่น ที่บ้านโนนตุ่นตามพระราชกฤษฎีกานี้ อยู่ในท้องที่อำเภอเมืองขอนแก่น จังหวัดขอนแก่นมีส่วนกว้างสองร้อยเมตร ทั้งนี้ ภายในแนวเขตตามแผนที่ท้ายพระราชกฤษฎีกานี้มาตรา๖ เขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข ๒๐๙ สายต่อเขตเทศบาลนครขอนแก่นควบคุม ยางตลาด ที่บ้านพรมนิมิตร บ้านเชียงยืน และบ้านไทยเจริญ ตามพระราชกฤษฎีกานี้อยู่ในท้องที่อำเภอเมืองขอนแก่น จังหวัดขอนแก่น อำเภอเชียงยืน จังหวัดมหาสารคามและอำเภอยางตลาด จังหวัดกาฬสินธุ์ มีส่วนกว้างสองร้อยเมตร ทั้งนี้ภายในแนวเขตตามแผนที่ท้ายพระราชกฤษฎีกานี้มาตรา๗ให้รัฐมนตรีว่าการกระทรวงคมนาคมรักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรีแผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข๒๓๐ สายถนนวงแหวนรอบเมืองขอนแก่นที่บ้านโนนตุ่นและทางหลวงแผ่นดินหมายเลข ๒๐๙สายต่อเขตเทศบาลนครขอนแก่นควบคุม ยางตลาดที่บ้านพรมนิมิตรบ้านเชียงยืน และบ้านไทยเจริญพ.ศ.๒๕๔๗ [ดูข้อมูลจากภาพกฎหมาย]หมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากมีความจำเป็นจะต้องขยายทางหลวงแผ่นดินหมายเลข ๒๓๐สายถนนวงแหวนรอบเมืองขอนแก่น ที่บ้านโนนตุ่น และขยายทางหลวงแผ่นดินหมายเลข ๒๐๙สายต่อเขตเทศบาลนครขอนแก่นควบคุม ยางตลาด ที่บ้านพรมนิมิตร บ้านเชียงยืน และบ้านไทยเจริญ ในท้องที่อำเภอเมืองขอนแก่น จังหวัดขอนแก่นอำเภอเชียงยืน จังหวัดมหาสารคาม และอำเภอยางตลาด จังหวัดกาฬสินธุ์เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคในการนี้ สมควรกำหนดเขตที่ดินในบริเวณที่ที่จะเวนคืนในท้องที่ดังกล่าวเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอนจึงจำเป็นต้องตราพระราชกฤษฎีกานี้ พรพิมล/พิมพ์๓๐พฤศจิกายน ๒๕๔๗อมราลักษณ์/พัชรินทร์/ตรวจ๑๗ธันวาคม ๒๕๔๗A+B[๑] รก.๒๕๔๗/๗๐ก/๑๖/๑๑พฤศจิกายน ๒๕๔๗